पाएं अपने शहर की ताज़ा ख़बरें और फ्री ई-पेपरडाउनलोड करें
एसएफआई के पूर्व नेता व विभूतिपुर विधानसभा से माकपा विधायक अजय कुमार पर हुए कातिलाना हमले के खिलाफ एसएफआई के आह्वान के तहत सोमवार को बहादुरपुर के बिरनियां में प्रदर्शन किया। एसएफआई के राज्य सचिव मुकुल राज ने कहा कि शनिवार की शाम क्षेत्र भ्रमण के दौरान विभूतिपुर विधायक अजय कुमार पर अपराधियों ने कातिलाना हमला किया लेकिन सुरक्षा गार्ड की तत्परता के कारण वह घटना को अंजाम देने में नाकाम हुआ। नीतीश कुमार के सरकार में अपराधियों का मनोबल बढ़ा हुआ है। भाजपा-जदयू के लोग अपराधियों को शरण दे रहे हैं। हमलावर की शिनाख्त होने के बावजूद अभी तक गिरफ्तारी न होना पुलिस-गुंडा गठजोड़ को उजागर करती है। राज्य की सर्वोच्च विधायी सदन विधानसभा के सदस्य के ऊपर इस तरह का हमला से साफ हो गया कि प्रदेश में महाजंगलराज कायम है। एसएफआई हमलावरों की गिरफ्तारी एवं अजय कुमार को विशेष सुरक्षा मुहैया कराने की मांग करती है। कार्यक्रम में अजीत कुमार, रविरंजन कुमार, प्रतुल कुमार, मिथुन कुमार, रौशन कुमार, लाल किशोर, कृष्ण पासवान, शशि, अमन, विशाल, अजन्त कुमार आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn